Små blogs #4 – Miriams Blok
Skrevet d. 30. august 2014 . Uploaded i blogland, tip.
Jeg er længe blevet prikket til, om jeg ikke snart skal lave nogle opdaterede indlæg med de blogs, jeg følger. Og jo, det skal jeg da. For jeg kan godt se, at der har været noget udskiftning i det, når jeg sådan sammenligner min liste på Bloglovin’ med de blogs, jeg har anbefalet gennem tiden.
Såeh, vi lægger ud med endnu et indlæg i serien om små blogs. (Til nye læsere kan jeg informere om, at det til dette formål betyder blogs med under 100 læsere på Bloglovin’.) Det her er faktisk et af mine yndlingssegmenter på bloggen, men der har været lidt af en pause, fordi jeg jo ligesom skal have nogle suveræne, små blogs at anbefale, og de hænger altså ikke på træerne. Nu er der imidlertid gået lidt over et halvt år siden det sidste indlæg i serien, og jeg har fået genopfyldt depoterne. Det skal I selvfølgelig nyde godt af. De tre første indlæg i serien (nummer et, nummer to, nummer tre) er dog stadig værd at tjekke ud. Jeg følger stadig næsten alle de omtalte blogs, så jeg vedholder gladeligt min anbefaling der.
Astrid P. Astrid og jeg er nok et eller andet sted sjælefrænder, selvom hun ikke altid er helt lige så god til at få opdateret sin blog, som jeg er. Men hun er kvik og sjov og lige blevet optaget på jordemoderuddannelsen, hvilket er en bedrift i sig selv. Hvis I nu fiser derover og lægger pres på, så kan det være, vi kan få lokket nogle flere indlæg ud af hende. 😉
En vorte på brystet eller et bryst på vorten. Jarh, så, det her er en nicheblog af dimensioner, men jeg elsker den. Det er sex og poesi og tanker og følelser og alt muligt andet i én stor pærevælling. Man skal være til det, men er man til det, er det læks.
KirLir. Jeg er ikke helt sikker på, at det er helt comme il faut at anbefale Kirs blog, fordi jeg kender Kir uden for blogland, men jeg er pisseligeglad. Efter lang tids inkonsekvent (virkelig virkelig inkonsekvent!) blogging, ser det ud til, at Kir nu har fundet formen, og der er både brok og forundringer og kattedamethed og Kähler-vase, så det er en fest. Og så er der færingen. Færingen er der også.
Omveje. Altså, man kunne godt begynde at påstå, at jeg har en type, når det kommer til blogs. Hos Omveje finder vi nemlig også brok og sjovheder og selvreflektion. Alt sammen pakket ind i et meget nydeligt sprog. Der er den ondelyneme mangel på ordentligt dansk i blogland.
[indsæt selv fancy navn]. Der var noget med Tinder og pinligheder og en ekskæreste, der ville aflevere nogle mormorunderbukser, som slet ikke var hendes, og så var jeg ligesom hooked.
Kan I så komme i gang med at klikke?
30. august 2014 kl. 19:38
Yay, er også stor fan af Omveje og Astrid. Og hurra for at fremhæve små blogs. Vi trænger til lidt opmuntring i blogland efter at Bloggers Delight har købt Looklab 🙁
30. august 2014 kl. 20:00
Uh, tak for tips. Glæder mig til at tjekke dem ud. Det er SÅ godt at små blogs også får lidt opmærksomhed!
– Jeg sidder næsten og bliver ærgerlig over min blog har 130 ca følgere på Bloglovin' så jeg ryger udenfor din kategori 😉
30. august 2014 kl. 20:03
Tak for det, så kom der lige lidt flere navne på min Bloglovin 🙂
Havde dog fundet frem til KirLir allerede – hun er ret fantastisk, må du gerne hilse hende og sige 🙂 Så ja tak, flere indlæg fra hende 😉
30. august 2014 kl. 20:20
Jaja klikker! Tak for det. Det er svært at finde dem der er minutterne værd.
30. august 2014 kl. 20:23
Det er vildt fedt, at du gider bruge tid på at fremhæve mindre blogs. Har allerede tjekket dem ud og fundet nye blogs at følge – TAK!!
30. august 2014 kl. 21:57
30. august 2014 kl. 23:30
Wow, det anede jeg ikke! Sikke en trist nyhed!
31. august 2014 kl. 6:33
Kæft, hvor er du sød, Miriam:)
31. august 2014 kl. 6:36
TAK, hvor er du sød! Jeg “liker” bestemt også Skalotteløg 😉
31. august 2014 kl. 8:39
Kendte kun Atstrids blog, så tager fluks et kig på de andre 🙂
Dejligt med noget ny læsning!
31. august 2014 kl. 8:49
Ja, desværre. http://m.business.dk/?redirect=www.business.dk/media/bloggigant-opkoeber-konkurrent&amp;
31. august 2014 kl. 13:27
Ej wow tusinde tak! Så må jeg vel hellere kom lidt i gang igen. Tak.
Dejligt med fokus på de små blogs! Jeg elsker at finde nye perler, men synes godt nok, at det kan være en jungle.
31. august 2014 kl. 14:01
Ååårh tak, Miriam. Du kender både navnet på Camillas pony i Wendy OG smider en anbefaling med søde ord. Hvis jeg møder dig en dag, får du en Kæmpe Eskimo.
Og også tak for inspiration til en god gangs søndagslæsestof.
31. august 2014 kl. 15:22
Du er da bare åndssvagt sød 😀 Tak! (ps: bloglovin' eksploderede. Det var vildt at se imorges!)
31. august 2014 kl. 15:44
Så fedt at du deler lidt lååååve ud til de små blogs rundt omkring, de fleste kvalificerer sig garanteret ikke til din liste efter din anbefaling det må være fantastisk for dem 😀
31. august 2014 kl. 20:37
Jeg var 100% sikker på, at jeg var blevet hacket eller sådan noget!! Damn. TAK!
31. august 2014 kl. 20:43
Tak for anbefalinger! Jeg er allerede stor fan af [indsæt selv fancy navn] 😀
1. september 2014 kl. 21:04
Det er noget pisselort. Er spændt på, hvad der kommer til at ske med det nu…
Man skal jo sætte grænsen et sted, desværre. 😉
Hey Kir, jeg skal fortælle dig noget fra Charlotte… 😉
1. september 2014 kl. 21:06
Selv tak! De bliver overset alt for ofte!
1. september 2014 kl. 21:07
Især når det er kvali! 🙂
Selv tak, og skriv løs!
En meget stor, meget forvirrende jungle.
Selv tak. Man kan vel sin Wendy. 😉
1. september 2014 kl. 21:08
Så må du jo til at skrive indlæg, unge dame. 😉
Nej, det er lidt vildt at se. SÅ stor forskel har jeg vist ikke gjort før…
Haha, var blevet hacket og derfor havde fået besøgende?
Hun er også skønno!
11. september 2014 kl. 15:23
Det gav mening oppe i mit hoved, ikke 😀